Title: Guia didàctica del professorat
Course: Matemàtiques 1r ESO 1r T > Section: Matemàtiques 1r ESO. 1r Trimestre

1. Descripció del curs

Aquest curs està organitzat per treballar les Matemàtiques del primer trimestre de 1r d’ESO.

El curs està pensat de forma que es pugui utilitzar en qualsevol format d’ensenyament: presencial, telemàtic o híbrid.

Es treballaran els continguts corresponents al bloc de Numeració i càlcul, repartits  en  les següents unitats didàctiques :

UD1: Nombres Naturals

UD2: Divisibilitat

UD3: Nombres Enters

UD4: Fraccions

Aquestes unitats tenen totes elles un fil comú que els dona continuïtat, però tot i així, és possible extreure cada una d’elles  i treballar-la de forma independent.

En cada unitat trobarem una petita introducció del tema contextualitzat en algun aspecte del seu entorn que els és familiar, un bloc de continguts globals del tema i recursos i un bloc pràctic on proposem una sèrie de tasques i activitats  diverses.

Les activitats seran  competencials, per l’assoliment de coneixements, atractives i avaluables mitjançant retroaccions, rúbriques, qüestionaris, etc.

El curs està dissenyat tenint en compte la diversitat de l’alumnat i amb itineraris diferenciats utilitzant les restriccions d’accés.

2. Ubicació en el currículum i competències

Aquest curs està dissenyat dins  l'àmbit matemàtic del currículum d’educació secundària obligatòria . L’assignatura de matemàtiques de 1r d’ESO disposa de 3 hores setmanals per complir els continguts corresponents al currículum d’aquesta matèria

Es treballaran els següents continguts corresponents al bloc de Numeració i càlcul

- Nombres naturals (CC1, CC3)

- Significat en contextos diversos.

- Expressió de valors o variacions (quantitats, valor monetari, temps, temperatures...).

- Comparació i ordenació.

- Els nombres indoaràbics, la introducció del zero i els nombres negatius en la història de les matemàtiques.

- Representació gràfica (recta numèrica).

- Factorització, múltiples i divisors.

- Fraccions (CC1, CC2, CC3)

- Significat en contextos diversos.

- Representació gràfica (recta numèrica).

- Comparació i ordenació.

- Aproximació amb nombres decimals.

- Operacions (regles de càlcul i interpretació gràfica).

- Recursos digitals (calculadores i GeoGebra) per a la realització i comprovació de càlculs numèrics (CCD9).

- Estratègies numèriques per resoldre problemes.

- Càlcul mental (CC1, CC3)

- Amb enters i fraccions.

- Operacions inverses (sumes i restes; multiplicació i divisió).

- Estimació de resultats.

Aquests continguts quedaran distribuïts en unitats didàctiques de la següent forma

Competències bàsiques d’àmbit prioritàries | Continguts / Unitats didàctiques
Es treballaran totes les competències matemàtiques, prioritzant les que hi ha a continuació (a nivells de gradació 1 i 2 en funció de l’alumne)

C2 Emprar conceptes, eines i estratègies matemàtiques per resoldre problemes.

C6 Emprar el raonament matemàtic en entorns no matemàtics.

C8 Identificar les matemàtiques implicades en situacions properes i acadèmiques i cercar situacions que es puguin relacionar amb idees matemàtiques concretes.

C10 Expressar idees matemàtiques amb claredat i precisió i comprendre les dels altres.

C11 Emprar la comunicació i el treball col·laboratiu per compartir i construir coneixement a partir d’idees matemàtiques

C12 Usar Excel per gestionar i visualitzar dades estadístiques
CC1 CC2 CC3 CCD9

UD1 Nombres naturals i potències

Origen i evolució dels nombres

Sistemes de numeració additius i posicionals

El nombre natural

Operacions amb naturals

Potències

Quadrats perfectes i arrel quadrada

Estimació

UD2 Divisibilitat

Múltiples i divisors

Regles de divisibilitat

Nombres primers i compostos

Factorització de nombres

Màxim comú divisor i mínim comú múltiple

UD 3 Nombres enters

Necessitat i definició dels nombres enters

Representació a la recta

Ordenació i comparació

Operacions amb enters

UD 4 Fraccions

Significat de les fraccions

Fracció pròpia i impròpia. Nombre mixt

Fraccions equivalents

Representació , comparació i ordenació de fraccions.

Operacions amb fraccions

Problemes amb fraccions

3. Metodologia emprada

Aquests materials estan pensats per poder ser utilitzats  en format presencial, telemàtic, o híbrid

En tots els casos, la forma habitual seria presentar els continguts a partir del llibre i després fer l'activitat relacionada a cada apartat

En l'ensenyament presencial seria interessant que els alumnes disposin d'un dispositiu per poder consultar aquest curs. Aquest disponibilitat serà més important en el cas d'un ensenyament híbrid on no es recomana fer ús de materials o metodologia diferent quan s'estigui a classe de quan es faci telemàtic.

4. Agrupacions dels alumnes

En cada mòdul trobareu tasques per fer de forma individual i una tasca que es pot realitzar en grup. En tot moment, podeu adaptar les tasques a una o altra opció en funció de la tipologia el vostre alumnat o les necessitats del moment segons hi hagi o no la necessitat de treballar-ho en línia.

S'han creat 5 grups (ESO1A,... ESO1E) per a distribuir l'alumnat de cada grup-classe si s'utilitzen aquests materials de forma conjunta en tot el nivell de 1r d'ESO.

Caldrà afegir cada professor/a al grup-classe que li correspongui.

Per tal de poder fer un tractament personalitzat de la diversitat i poder fer, d'alguna manera, un itinerari més específic per alumnat amb diferents necessitats educatives així com poder anar treballant cadascú a un ritme diferent, s'han creat activitats amb restriccions d'accés en funció dels resultats obtinguts en activitats anteriors.

5. Recursos

Totes les unitats didàctiques tenen un apartat de recursos on hi ha els continguts de la unitat didàctica en format llibre i una pàgina amb curiositats sobre algun aspecte de la unitat

6. Activitats

Totes les activitats estan pensades perquè es puguin fer de forma presencial i també telemàtica, tot i que, en aquest segon cas, caldrà tenir present fer un bon acompanyament de l'alumnat. En totes és important  fer la retroacció adient a les activitats desenvolupades per cada alumne/a.

S'ha creat una activitat d'avaluació inicial anomenada A0. Què recordem dels nombres? consistent en un qüestionari  de coneixements bàsics sobre els nombres. Aquesta activitat  porta associada una qualificació de màxim 10 punts i ha de servir per orientar al professor/a respecte la situació inicial dels seus alumnes.

En les taules de sota s'especifiquen els detalls de cada activitat. Fem, primer, una descripció dels camps de les taules.

- Id: identificador d'activitat. El primer índex fa referència al tema; el segon numera les activitats. Les activitats amb un tercer índex són activitats restringides als resultats obtinguts en una de prèvia. Si el tercer índex  és 0 és una activitat de dificultat bàsica i si és 1 té una major dificultat. Aquestes dues activitats estan relacionades de forma que un alumne no pot fer les dues (cal tenir-ho present en els percentatges del llibre de qualificacions).
- Activitat: el nom de l'activitat tal i com la trobarem en el curs.
- Descripció: breu explicació de l'activitat i característiques principals.
- Tipologia: pot ser Opcional (llavors està oculta i el professor/a la mostra si és necessari), General (tot l'alumnat l'ha de fer) i/o Restringida al resultat d'altres activitats.
- Format: tipus d'activitat especificant com ha de respondre d'alumne/a. En les activitats que els alumnes han d'enviar un fitxer de text aquest ha de ser en format pdf per evitar modificacions posteriors i facilitat la correcció. En tots casos el sistema està configurat per no acceptar altres formats d'arxiu.
- Temps previst: durada pensada per l'activitat. Els temps previstos per activitat són orientatius i no contemplem el temps dedicat a revisar o explicar els conceptes del llibre. La visualització dels conceptes es pot fer prèviament a treballar l'activitat corresponent.
- Agrupaments: les activitats s'han pensat perquè es facin de forma individual, tot i així, en cada tema hi ha una activitat que es pot fer en grup.
- Avaluació: s'especifica com s'avalua l'activitat, si és de forma numèrica o escala, i en aquest cas indicant-la. La puntuació màxima assolida i la compleció. En la majoria d'activitats està fixada la compleció de l'activitat que l'alumne rebi una qualificació. En algunes la compleció està fixada a visualitzar l'activitat.

UD1: Nombres Naturals

 El temps total dedicat a la unitat didàctica és de 9h.

Activitats Nombres Naturals
Id | Activitat | Descripció | Tipologia | Format | Temps previst | Agrupaments | Avaluació
A1.0 | Càlcul mental amb nombres Naturals | Activitat JClic per potenciar el càlcul mental | Opcional | JClic | 1/2h. | Individual | Escala de dos factors: Cal millorar/Fet
A1.1 | Sistemes de numeració | Qüestionari sobre els conceptes bàsics dels sistemes de numeració del capítol corresponent del llibre. No està temporitzat. | General | Qüestionari | 1/2h. | Individual | Numèrica, un punt per pregunta, màxim 10 punts. Un sol intent.
A1.2 | Nombres Naturals | Cal que l'alumne/a descarregui un fitxer de text amb exercicis sobre descomposició i ordenació de nombres. Pot resoldre'ls sobre el mateix fitxer o imprimir-lo, fer els exercicis i, després, fer-ne una foto.. | General | Tasca amb fitxer de text. L'entrega està restringida a un fitxer pdf. | 1h. | Individual | Escala: NA, AS, AN, AE. Amb guia de qualificació. Màxim 10 punts.
A1.3 | Operacions amb Nombres Natruals | Cal que l'alumne/a descarregui un fitxer de text amb exercicis amb operacions. Pot resoldre'ls sobre el mateix fitxer o imprimir-lo, fer els exercicis i, després, fer-ne una foto. | General | Tasca amb fitxer de text. L'entrega està restringida a un fitxer pdf. | 2h. | Individual | Escala: NA, AS, AN, AE. Amb guia de qualificació. Màxim 20 punts.
A1.3.0 | Repàs operacions amb naturals | Activitat de reforç. Cal que l'alumne/a descarregui un fitxer de text amb exercicis d'operacions més senzilles. Pot resoldre'ls sobre el mateix fitxer o imprimir-lo, fer els exercicis i, després, fer-ne una foto. En funció del resultat obtingut per l'alumne/a accedirà a una de les dues activitats següents. | Restringida a que l'activitat A3.3. estigui completada i suspesa | Tasca amb fitxer de text. L'entrega està restringida a un fitxer pdf. | 1h | Individual | Escala: NA, AS, AN, AE. Amb guia de qualificació. Màxim 20 punts.
A1.3.1 | Potències i arrels | Activitat d'ampliació. Cal que l'alumne/a descarregui un fitxer de text amb exercicis sobre potències i arrels. Pot resoldre'ls sobre el mateix fitxer o imprimir-lo, fer els exercicis i, després, fer-ne una foto. | Restringida a que l'activitat A3.3. estigui completada i aprovada | Tasca amb fitxer de text. L'entrega està restringida a un fitxer pdf. | 1h | Individual | Escala: NA, AS, AN, AE. Amb guia de qualificació. Màxim 10 punts.
A1.4 | Activitats en context: La Granja | Cal que l'alumne/a descarregui un fitxer de text amb exercicis contextualitzats. Pot resoldre'ls sobre el mateix fitxer o imprimir-lo, fer els exercicis i, després, fer-ne una foto. | General | Tasca amb fitxer de text. L'entrega està restringida a un fitxer pdf. | 1h | individual | Escala: NA, AS, AN, AE. Amb rúbrica. Màxim 12 punts.
A1.5 | Projecte | Cal que l'alumne/a descarregui un fitxer de text amb les informacions necessàries per fer el projecte | General | Tasca amb fitxer de text. L'entrega està restringida a un fitxer pdf. | 3h | Grups de  2 o 3 alumnes. | Escala: NA, AS, AN, AE. Amb rúbrica. Màxim 15 punts.

UD2: Divisibilitat

 El temps total dedicat a la unitat didàctica és de 6h.

Activitats Divisibilitat
Id | Activitat | Descripció | Tipologia | Format | Temps previst | Agrupaments | Avaluació
A2.0 | Garbell Erastòtenes | Activitat JClic per obtenir els nombres primers compresos entre 1 i 100 | General | JClic | 1/2h. | Individual | Escala de dos factors: Cal millorar/Fet
A2.1 | Conceptes de divisibilitat | Qüestionari sobre els conceptes bàsics de divisibilitat corresponents del llibre. No està temporitzat. | General | Qüestionari | 1/2h. | Individual | Numèrica, un punt per pregunta, màxim 8 punts. Un sol intent.
A2.2 | Múltiples i divisors | Cal que l'alumne/a descarregui un fitxer de text amb exercicis sobre múltiples i divisors. Pot resoldre'ls sobre el mateix fitxer o imprimir-lo, fer els exercicis i, després, fer-ne una foto. | General | Tasca amb fitxer de text. L'entrega està restringida a un fitxer pdf. | 1h. | Individual | Escala: NA, AS, AN, AE. Amb guia de qualificació. Màxim 10 punts.
A2.3 | MCM i MCD | Cal que l'alumne/a descarregui un fitxer de text amb exercicis sobre les operacions. Pot resoldre'ls sobre el mateix fitxer o imprimir-lo, fer els exercicis i, després, fer-ne una foto. | General | Tasca amb fitxer de text. L'entrega està restringida a un fitxer pdf. | 1h. | Individual | Escala: NA, AS, AN, AE. Amb guia de qualificació. Màxim 10 punts.
A2.4 | Que hem après de la divisibilitat? | Activitat JClic per repasar els conceptes de divisibilitat. | Opcional | JClic | 1h | Individual | Escala: NA, AS, AN, AE. Puntuació mitja entre totes les activitats del JClic.
A2.5 | Activitat en context: Reformes a la granja | Cal que l'alumne/a descarregui un fitxer de text amb exercicis contextualitzats. Pot resoldre'ls sobre el mateix fitxer o imprimir-lo, fer els exercicis i, després, fer-ne una foto. | General | Tasca amb fitxer de text. L'entrega està restringida a un fitxer pdf. | 1h | Individual | Escala: NA, AS, AN, AE. Amb rúbrica. Màxim 12 punts.
A2.6 | Preparem les activitats | Cal que l'alumne/a descarregui un fitxer de text amb exercicis contextualitzats. Pot resoldre'ls sobre el mateix fitxer o imprimir-lo, fer els exercicis i, després, fer-ne una foto. | General | Tasca amb fitxer de text. L'entrega està restringida a un fitxer pdf. | 1h | Grups de  2 o 3 alumnes. | Escala: NA, AS, AN, AE. Amb rúbrica. Màxim 12 punts.

UD3: Nombres Enters

 El temps total dedicat a la unitat didàctica és de 12h.

Activitats Nombres Enters
Id | Activitat | Descripció | Tipologia | Format | Temps previst | Agrupaments | Avaluació
A3.0 | Càlcul mental amb nombres enters | Qüestionari amb operacions de càlcul mental amb enters Les preguntes poden ser diferents per cada alumne i es presenten a l'atzar. No està temporitzat. | Opcional | Qüestionari | 1h. | Individual | Numèrica, un punt per pregunta, màxim 20 punts. Un sol intent.
A3.1 | Els enters: positius i negatius | Qüestionari sobre els conceptes bàsics de nombres enters corresponents del llibre. No està temporitzat . | General | Qüestionari | 1h. | Individual | Numèrica, un punt per pregunta, màxim 20 punts. Un sol intent.
A3.2 | Operacions amb nombres enters | Activitat JClic per assolir la mecànica de les operacions (amb 2 nombres) d'enters | General | JClic | 2h. | Individual | Puntuació mitja entre totes les activitats del JClic. Puntuació sobre 10.
A3.3 | Operacions combinades amb enters | Cal que l'alumne/a descarregui un fitxer de text amb operacions combinades. Pot resoldre'ls sobre el mateix fitxer o imprimir-lo, fer els exercicis i, després, fer-ne una foto.  En funció del resultat obtingut per l'alumne/a accedirà a una de les dues activitats següents. | General | Tasca amb fitxer de text. L'entrega està restringida a un fitxer pdf. | 2h. | Individual | Escala: NA, AS, AN, AE. Amb guia de qualificació. Màxim 22 punts.
A3.3.0 | Més operacions combinades | Activitat de reforç. Cal que l'alumne/a descarregui un fitxer de text amb operacions combinades. Pot resoldre'ls sobre el mateix fitxer o imprimir-lo, fer els exercicis i, després, fer-ne una foto. | Restringida a que l'activitat A3.3. estigui completada i suspesa | L'entrega està restringida a un fitxer pdf. | 2h | Individual | Escala: NA, AS, AN, AE. Amb guia de qualificació. Màxim 10 punts
A3.3.1 | Més operacions combinades | Activitat amb més dificultat. Cal que l'alumne/a descarregui un fitxer de text amb operacions combinades. Pot resoldre'ls sobre el mateix fitxer o imprimir-lo, fer els exercicis i, després, fer-ne una foto. | Restringida a que l'activitat A3.3. estigui completada i aprovada | L'entrega està restringida a un fitxer pdf. | 2h | Individual | Escala: NA, AS, AN, AE. Amb guia de qualificació. Màxim 10 punts
A3.4 | Activitat en context: A la granja + i -. | Cal que l'alumne/a descarregui un fitxer de text amb exercicis de nombres enters contextualitzats. Pot resoldre'ls sobre el mateix fitxer o imprimir-lo, fer els exercicis i, després, fer-ne una foto.  En funció del resultat obtingut per l'alumne/a accedirà a una de les dues activitats següents. | General | L'entrega està restringida a un fitxer pdf. | 1h | Individual | Escala: NA, AS, AN, AE. Amb rúbrica. Màxim 12 punts
A3.4.0 | Més activitats en context | Activitat de reforç. Cal que l'alumne/a descarregui un fitxer de text . Pot resoldre l'exercici sobre el mateix fitxer o imprimir-lo, fer-lo i, després, fer-ne una foto. | Restringida a que l'activitat A3.4. estigui completada i suspesa | L'entrega està restringida a un fitxer pdf. | 1h | Individual | Escala: NA, AS, AN, AE. Amb rúbrica. Màxim 12 punts
A3.4.1 | Més activitats en context | Activitat amb més dificultat. Cal que l'alumne/a descarregui un fitxer de text . Pot resoldre l'exercici sobre el mateix fitxer o imprimir-lo, fer-lo i, després, fer-ne una foto. | Restringida a que l'activitat A3.4. estigui completada i aprovada | L'entrega està restringida a un fitxer pdf. | 1h | Individual | Escala: NA, AS, AN, AE. Amb rúbrica. Màxim 12 punts
A3.5 | Enters al vaixell | Cal que l'alumne/a descarregui un fitxer de text amb exercicis contextualitzats. Pot resoldre'ls sobre el mateix fitxer o imprimir-lo, fer els exercicis i, després, fer-ne una foto. | General | L'entrega està restringida a un fitxer pdf. | 1h | Grups de  2 o 3 alumnes. | Escala: NA, AS, AN, AE. Amb rúbrica. Màxim 12 punts
A3.6 | Per practicar i repassar més enters | Activitat JClic per repassar conceptes i operacions bàsiques amb enters | Opcional | jClic | 1h | Individual | Puntuació mitja entre totes les activitats del JClic. Puntuació sobre 10.

UD4: Fraccions

 El temps total dedicat a la unitat didàctica és de 9h.

Activitats Fraccions
Id | Activitat | Descripció | Tipologia | Format | Temps previst | Agrupaments | Avaluació
A4.0 | Fraccions equivalents | Activitat JClic per treballar les fraccions equivalents | General | JClic | 1h. | Individual | Escala: NA, AS, AN, AE. Puntuació mitja entre totes les activitats del JClic.
A4.1 | Conceptes de fraccions | Qüestionari sobre els conceptes bàsics de fraccions del capítol corresponent del llibre. No està temporitzat. | General | Qüestionari | 1/2h. | Individual | Numèrica, amb un màxim 10 punts. Un sol intent.
A4.2 | Representació fraccions sobre la recta | Triant el numerador i denominador, representar gràficament sobre la recta diferents  fraccions, fixant-se en la seva posició  . L'exercici es fa sobre un fitxer GeoGebra. | General | Geogebra | 1/2h. | Individual | Activitat no avaluable.
A4.3 | Comparació, ordenació i representació de funcions | Cal que l'alumne/a descarregui un fitxer de text amb exercicis sobre les operacions. Pot resoldre'ls sobre el mateix fitxer o imprimir-lo, fer els exercicis i, després, fer-ne una foto. | General | Tasca amb fitxer de text. L'entrega està restringida a un fitxer pdf. | 1h | Individual | Escala: NA, AS, AN, AE. Amb guia de qualificació. Màxim 10 punts.
A4.4 | Operacions amb fraccions | Cal que l'alumne/a descarregui un fitxer de text amb exercicis sobre les operacions. Pot resoldre'ls sobre el mateix fitxer o imprimir-lo, fer els exercicis i, després, fer-ne una foto. En funció del resultat obtingut per l'alumne/a accedirà a una de les dues activitats següents. | General | Tasca amb fitxer de text. L'entrega està restringida a un fitxer pdf. | 2h. | Individual | Escala: NA, AS, AN, AE. Amb guia de qualificació. Màxim 20 punts.
A4.4.0 | Repàs operacions amb fraccions | Activitat de reforç. Cal que l'alumne/a descarregui un fitxer de text . Pot resoldre l'exercici sobre el mateix fitxer o imprimir-lo, fer-lo i, després, fer-ne una foto. | Restringida a que l'activitat A3.3. estigui completada i suspesa | Tasca amb fitxer de text. L'entrega està restringida a un fitxer pdf. | 1h | Individual | Escala: NA, AS, AN, AE. Amb guia de qualificació. Màxim  10 punts.
A4.4.1 | Més operacions combinades | Activitat amb més dificultat. Cal que l'alumne/a descarregui un fitxer de text . Pot resoldre l'exercici sobre el mateix fitxer o imprimir-lo, fer-lo i, després, fer-ne una foto. | Restringida a que l'activitat A3.4. estigui completada i aprovada | Tasca amb fitxer de text. L'entrega està restringida a un fitxer pdf. | 1h | Individual | Escala: NA, AS, AN, AE. Amb guia de qualificació. Màxim 8 punts.
A4.5 | Activitat en context. Fraccionem a la granja | Cal que l'alumne/a descarregui un fitxer de text amb exercicis contextualitzats. Pot resoldre l'exercici sobre el mateix fitxer o imprimir-lo, fer-lo i, després, fer-ne una foto. | General | Tasca amb fitxer de text. L'entrega està restringida a un fitxer pdf. | 1h | Individual | Escala: NA, AS, AN, AE. Amb rúbrica. Màxim 12 punts.
A4.6 | Projecte: Juguem amb les fraccions | Cal que l'alumne/a construeixi en domino utilitzant fraccions i la seva representació. Pot construir-lo de zero o descarregar un fitxer pdf i utilitzar-lo com a exemple . Després poden practicar jugant amb el domino. | General | Tasca amb fitxer . L'entrega està restringida a un fitxer pdf. | 2h | En grups de 4 | Escala de dos factors: Cal millorar/Fet
A4.7 | Que he après de les fraccions | Activitat JClic per repasar les fraccions. | Opcional | Jclic | 1h | Individual | Escala: NA, AS, AN, AE. Puntuació mitja entre totes les activitats del JClic.

7. Avaluació

Els criteris d’avaluació de cada dimensió treballada són:

Dimensió resolució de problemes

1. Resoldre problemes de la vida quotidiana en els qual calgui la utilització de les quatre  operacions amb nombres enters, fraccions i decimals, fent ús de la forma de càlcul més apropiada i valorant l’adequació del resultat al context.

2. Organitzar i interpretar informacions diverses mitjançant relacions simples, expressades amb taules i gràfics, en situacions quotidianes.

3. Estimar, mesurar i resoldre problemes de longituds, distàncies  i temps en contexts reals

 Dimensió raonament i prova

4. Fer conjectures, experimentar, comprovar, argumentar, generalitzar i particularitzar en contextes de la vida real relacionats amb els nombres.

5. Proposar que s’argumenti una propietat numèrica, un patró ... però en un context quotidià o d’una altra disciplina.

 Dimensió connexions

6. Reconèixer diferents tipus de nombres (naturals, enters, fraccionaris, decimals), i usar les relacions entre ells per resoldre situacions que apareixen en treballs per projectes realitzats des de la pròpia àrea o de manera interdisciplinària.

 Dimensió comunicació i representació

7. Expressar oralment i per escrit raonaments, conjectures, relacions quantitatives i

informacions que incorporin elements matemàtics, simbòlics o gràfics, valorant la utilitat del llenguatge matemàtic i la seva evolució al llarg de la història.

8. Representar conceptes o relacions matemàtiques de diverses maneres, ser capaç de comprendre les dels altres i valorar la més adequada a cada situació.

Concretament, l’avaluació es portarà a terme a partir de l’avaluació de cada una de les activitats proposades al bloc pràctic de cada unitat didàctica.

Cada activitat s’avalua a partir de la retroacció a la tasca entregada per l’alumne o mitjançant una rúbrica. S’escull una forma o altra segons la complexitat i importància de l’activitat i segons la retroacció que calgui fer a l’alumne/a.

A partir de la qualificació de cada activitat  i utilitzant el llibre de qualificacions podrem obtenir la qualificació  de cada unitat didàctica, de cada trimestre o de tot el curs per mitjana ponderada de les unitats didàctiques